Jacob Gade

Jacob Thune Hansen Gade (født 29. november 1879 i Vejle, død 20. februar 1963 i Torø Huse på den bittelille Torø) var en dansk komponist, fiolinist og dirigent, selvlært på nesten alle musikalske området, ettersom han komponerte, arrangerte og dirigerte uten noen gang å ha lært det.Saaby, Svend: «Jacob Gade» i Dansk Biografisk Leksikon på lex.dk. Hentet 14. mars 2025 fra 

Jacob Gade kom fra en enkel bakgrunn og arbeidet seg opp derfra. Han begynte som spillemann i sin fars orkester hjemme i Vejle, men allerede som 16-åring dro han derfra til København. Han ble etter hvert kapellmester på noen av byens største restauranter og teatre.

I 1919 reiste han til USA. Hans ferdigheter som fiolinist skaffet ham plass i et av New Yorks symfoniorkestre. I 1921 vendte han imidlertid tilbake til København, til en stilling som kapellmester i Palads-kinoen. Det var her han i 1925 komponerte Jalousie, Tango Tsigane til en film, og dette var starten på veien mot verdensberømmelse. Tango Jalousie er fortsatt en av de mest spilte melodiene innenfor vestlig kunstmusikk.
Gade bodde sammen med skuespillerinnen Elna From (1869–1943)«Elna From», ''dfi.dk i seks år, og fikk tre barn sammen, men giftet seg aldri.«Om Jacob Gade», ''jacobgadeslegat.dk I 1931 trakk han seg tilbake fra offentlige opptredener, og viet seg utelukkende til komponistgjerningen. Han giftet seg, og sammen med sin kone Mimi flyttet han til den lille fiskerlandsbyen Torø Huse i 1943, og bodde der til sin død i 1963 i hovedgaten som fikk navn etter ham, Jacob Gades vej.«Jacob Gades vej», ''assens.dk Mimi var gått bort allerede i 1950, og etter hennes død begynte han å overveie hvordan han best kunne disponere sin formue med tanke på ettertiden. I 1956 opprettet Gade et legat til fordel for unge talentfulle musikere, og besluttet at alle fremtidige royalty-inntekter fra komposisjonene hans også skulle tilfalle legatfondet. Jacob Gades legat mottar derfor fortsatt royalty-inntektene fra Gades komposisjoner. Legatet ble første gang utdelt i 1964, og kan ikke søkes, men tildeles av et legatstyre.

I 1971 ble gaten i Torø Huse der han hadde sitt siste hjem, oppkalt etter Jacob Gade.

 Referanser 

 Eksterne lenker 


 Artikel om Tango Jalousie

Kategori:Danske komponister
Kategori:Danske fiolinister
Kategori:Danske dirigenter
Kategori:Personer fra Vejle
Kategori:Riddere av Dannebrogordenen